open-index/open-wikipedia-markdown huggingface dataset:
Google

**Google** er ein amerikansk leitisíða á internetinum. Tað er amerikanska fyritøkan Google Inc., ið eigur Google. Google er tað størsta leititólið á internetinum í dag við meira enn 200 milliónum fyrispurningum dagliga. Navnið "Google" kemur frá orðinum *Googol*, ið vísir til talið 1 við 100 nullum aftanfyri. Sagnorðið "to google" varð tikið við í Oxford English Dictionary í 2007. Nær orðið kemur við í ta føroysku orðabókina, er ilt at siga. Google hevur eina vaktartænastu, ið alla tíðina heldur eyga við, um nøkur tílík síða verður løgd á internetið. 

Google hevur forvunnið risa peningaupphæddir, síðan tað varð stovnað í 1999. Peningurin fer tó ikki bert til teir báðar stovnararnar, men eisini til gerandisdagin hjá starvsfólkunum. Tíðarritið Fortune hevur staðið fyri at heiðra Google, ið klárt legði seg á odda av teimum 445 fyritøkunum, ið høvdu tilmeldað seg til kappingina. Google varð valt sum tann besta fyritøkan at arbeiða fyri, tí ágóðarnir og mentanin, ið fyritøkan hevur skapt, hevur skúgvað allar aðrar til viks, sigur Lee Clifford, blaðstjóri á Fortune Magazine. 

Tey ónevndu starvsfólkini, ið hava tikið lut í kanningini greiða frá heilt óvanliga góðum arbeiðsumstøðum á Google. Listin er nærum óendaligur, tá talan er um ymiskar ágóðar, ið standa starvsfólkunum í boði. Høvuðsskrivstovan í Mountain View í Kalifornia hevur ikki færri enn 10 gourmet-matstovur, umframt ein hóp av snacks- og kaffibarrum. 

Starvsfólkunum verður bjóðað ókeypis bussamband við teimum 5 bussunum, ið koyra á 5 ymsum farleiðum í økinum. Hava tey egnan bil, verður oljan skift og bilurin vaskaður á arbeiðsplássinum. Og skal bilurin skiftast út, rindan Google prísmunin, um tú velur ein umhvørvisvinarligan bil, ið kostar nakað meira enn ein vanligur bilur. 

Av øðrum tænastum, ið starvsfólkinum hjá Google standa í boði, kunnu verða nevnd t.d. hárfríðkan, klædnavask, vøddamýking, heilsumiðstøð við 5 læknum o.m.a. Er talan um barsil, syrgir Google fyri, at matur verður borðin út til familjuna, so at øll orkan fer til at hjúkla um tað lítla barnið. Tað er ikki nógv, ið telur niðureftir, men skal nakað nevnast, so halda onkur starvsfólk, at arbeiðsplássið Google hevur í so nógvar "nørdar" í starvi.

## Keldutilfar


Bólkur:Amerikanskar fyritøkur
Bólkur:Google
Brá

**Brá** er bókmentunarligt tíðarrit, sum fyrstu ferð kom í 1982. Í 1997 kom innihaldsyvirlit, ið fevndi um tey 20 eintøkini av Brá, sum komu árini 1982-1993. Fleiri føroyskir rithøvundar hava útgivið sínar fyrstu stuttsøgur ella yrkingar í Brá.

Bólkur:Føroysk tíðarrit
Outsider Magazin

**Outsider Magasin** er bókmentunarligt tíðarrit, sum fyrstu ferð kom út 2005. Í ritsjórnini eru Kim Simonsen og Bergur Rønne Moberg. 

Bólkur:Føroysk tíðarrit
Tjaldrið (blað)

**Tjaldrið** er handskrivaða felagsblaðið hjá næmingunum á Føroya Fólkaháskúla, sá fyrstu ferð dagsins ljós veturin 1901-1902 í Føgrulíð. 

Bólkur:Føroyskir tíðindamiðlar
Jóan Poulsen

**Joen Poulsen** var føddur í Svínáum. Hann tók læraraprógv í 1876 og starvaðist sum lærari í Sjóvar sókn. Hann var virkin á mongum økjum, m.a. var hann ein av stovnarum Føroya Lærarafelags og sat á løgtingi frá 1883 til 1928, eftir 1906 fyri Sambandsflokkin. Hann skrivaði fyrstu føroysku bíbliusøguna, eins og hann var uppi í at skriva fyrstu føroysku stavingarbókina. Brotið um Jósef og brøðurnar er úr „Bíbilsøgu,“ ið var fyrsta bíbliusøgan á føroyskum, sum kom út í 1900. 

Bólkur:Føroyskir politikarar
Bólkur:Føroyskir lærarar
Bólkur:Føroyskir rithøvundar
Jakob Jakobsen

**Jakob Jakobsen** (føddur 22. februar 1864 í Tórshavn; † 15. august 1918 í Keypmannahavn) var føroyskur málfrøðingur. Pápi hansara var H. N. Jacobsen bókhandlari og bókbindari, sum stovnaði gamla bókahandilin á Vaglinum í Havn. Jakob var yngstur av trimum systkjum og einasti sonur. Hann fór trettan ára gamal til Danmarkar at ganga í skúla. Tá ið hann hevði lokið studentsprógv, las hann norrønt mál, franskt og latín. Hann var fyrsti føroyingur, sum fekk doktaraheitið. Tað var í 1897. 

Í 1892/93 og aftur í 1898 var hann í Føroyum sum granskari. Hann ferðaðist um í oyggjunum og skrivaði sagnir og ævintýr upp, sum fólk søgdu honum frá. Longu í 1901 hevði tað eydnast honum at givið alt tilfarið út í heftum. Jakob Jakobsen, ofta nevndur dr. Jakobsen ella Jákup doktari, var kendur og høgt mettur vísindamaður í norrønum máli. Hann er eisini kendur sum hann, ið vildi hava eina føroyska stavseting, sum lá nærri tí ljóðliga framburðinum, men hetta sjónarmið vann ikki frama. Øskudólgur (uppskrift úr Fugloy) er úr “Sagnum og ævintýrum,“ prentað eftir eini útgávu frá 1985. 

Bólkur:Føroyskir málfrøðingar
Bólkur:Føroyskir granskarar
Bólkur:Føðingar í 1864
Bólkur:Andlát í 1918
Mourits Mohr

**Mourits Nicolai Mohr** (1918-1956), er føddur 26. september 1918 á Sandi, deyður 13. november 1956, sonur Aksel Mohr og Annu Mariu Katrinu f. Winther, bæði av Sandi. Var giftur við Svanhild Eufemiu f. Hermansen úr Vestmanna. Mourits tók læraraprógv á Føroya Læraraskúla 1942 og var lærari á Føroya Fólkaháskúla 1942-53, í Tórshavnar Kommunuskúla 1953-56 og á Tekniska skúla í Tórshavn frá 1942. Hann var á ársskeiði á DLH 1947-48. Mourits gjørdi vart við seg í ungmannafelagsarbeiði í Virkinum á Sandi og í Merkinum í Tórshavn. Hann skrivaði skemtileikir og yrkti tættir, men kendastur er hann fyri at hava skapað hjúnini "Læars og Annu Lenu", sum varð prentað í Følv at kalla á hvørjum ári frá 1943-55. Forlagið Fannir gav í 1993 út bókina "Læars og Anne Lena", ið er savn av skemtisøgum, tættum o.ø. eftir Mourits Mohr.

## Keldur


Bólkur:Føroyskir rithøvundar
Bólkur:Føðingar í 1918
Bólkur:Andlát í 1956
T. D. Jakes

**Thomas Dexter "T. D." Jakes** (f. 9. juni 1957 í South Charleston, West Virginia, USA) er ein kendur prædikumaður og rithøvundur í The Potter's House í Dallas, Texas. 

Bólkur:Amerikanarar
Bólkur:Afroamerikanarar
Tindakráka

**Tindakráka** (frøðiheiti - *Pyrrhocorax pyrrhocorax*) er ein fuglur, eitt slag av kráku. 

## Sí eisini
* Fuglar í Føroyum

Bólkur:Fuglar
Bólkur:Passeriformes
Harvard University

**Harvard University** í Massachusetts varð sett á stovn longu í 1636 og er elsti lærdi háskúlin í Amerika. Men Harvard er ikki bara elsti lærdi háskúlin í USA, hetta er eisini mest virda universitetið í USA – ivaleyst við Yale University í Connecticut beint í hølunum. Og tað er ikki bara sum at siga tað, at koma inn á Harvard, als ikki hjá útlendingum. Og at hava akademiska útbúgving av einum lærdum háskúla sum Harvard er eisini nakað fyri seg. Eitt er, at tú fært akademiska førleikan, sum í sjálvum sær gevur nógvar møguleikar, men hevur tú so tikið útbúgvingina á slíkum stað sum Harvard, kvalifiserar tað teg fleirfalt. Í 2008 vóru slakar tjúgutúsund umsóknir til tey gott og væl sekstanhundrað lestrarplássini. 

## Um Harvard University

* Sett á stovn í 1636. 
* Lesandi í alt 19.539. 
* Heiðurslønarvinnarar Nobels 39. 
* Heimsins størsta universitets-bókasavn. 
* Kalla upp eftir fyrsta veruliga verjanum John Harvard of Charlestovn. 

## Teirra millum, sum hava gingið á Harvard, eru

* T.S. Eliot
* David Rockefeller
* John F. Kennedy
* Leonard Bernstein
* Jack Lemmon
* Al Gore
* Tommy Lee Jones
* George W. Bush (ein part)

Bólkur:Lærdir háskúlar í USA
Barain

**Kongsríkið Barein** er eitt lítið oyggjaland í Persaflógvanum. Barein var fyrsta oljulandið á Arábianesinum. Stórar oljukeldur hava gjørt Barein ovurríkt, og oljuídnaður er høvuðsvinna. Oljukeldur og reinsingarstøðir geva nógvum fólki arbeiði, men ferðavinnan kastar eisini nógv av sær. Nú eru oljukeldurnar skjótt tómar. Mesta av Barein er heit, turr og grýtut oyðimørk. Høvuðsstaðurin eitur Manama. 

Í 1986 varð koyrandi eftir byrging til Saudiarábia. Nógvir saudar fara til Barein at stuttleika sær, tí á oynni halda tey ikki islamisku lógirnar sum í Saudiarábia. Islamisku lógirnar banna til dømis fólki at drekka alkohol. 

## Landalæra

Barein er lítil oyggj, ikki longri enn 48 km (nakað sum Streymoyggin). Veðurlagið er heitt og turt, og næstan alt landið er oyðimørk. Av tí at har regnar so lítið, ber bara til at dyrka, um vatn verður veitt á markirnar. Fast vegasamband – brýr og byrgingar – er ímillum høvuðsoynna Barein og grannaoyggjarnar Al Muharraq og Sitrah. Fast vegasamband er eisni inn á meginlandið til Saudi-Arabia, ið Barein hevur tætt samband við. Oyggin Barein er bara 48 km long, hinar oyggjarnar eru upp aftur smærri. 

## Búskapur

Oljuvinnan er høvuðsvinnan. Tey funnu olju og natúrgass í Flógvanum tíðliga. Meira enn helvtin av tí olju, sum er tøk í heiminum nú á døgum, er í Flógvanum. Úr boritornunum í oyðimørkini brennur natúrgassið, sum kemur upp saman við oljuni. Nú ið oljan er um at vera uppi, hevur perluveiða tikið seg upp aftur. Perlutíðin er frá juni til september. Perlukavararnir kava niður á botn við søkki uppi á sær; útgerð teirra er annars bara ein nasaklemma, knivur og kurv at leggja skeljarnar í. Dýrastu perlurnar eru fannhvítar og bera á ljósareytt.

## Fólkið
Hóast Barain er ein muslimsk tjóð, so hava kirkjur, hindu-tempul og jødiskar synagogur verið á oynni í nógv ár. 52,6% av íbúgvunum eru tilflytarar, so Barain er sera fjølbroytt, bæði etniskt og mentanarliga.

Bólkur:Asia
Bólkur:Barein
Wakeoyggj

**Wakeoy** (á enskum *Wake Island*) er koraloyggj í Mikronesia, hon er bara 7,3 km². Wake gekk áður undir navninum **Halcyon Island**. Hon er sum nógvar aðrar Kyrrahavsoyggjar undir USA, sum hevur hernaðarstøðir har. Hon hevur tropiskt veðurlag. Wake fevnir um oyggjarnar Wilkes Islet, Peale Islet og Wake Islet. Oyggjarnar liggja 3400 kilometrar vestanfyri Hawaiioyggjum. Wake er m.a. gitin frá Seinna heimsbardagi: Japan hevði ikki sent USA krígsavbjóðing, tá ið teir lupu á Wake 8. desembur 1941. Hægsti blettur á oyggjunum er bert seks metrar yvir havinum, Ducks Point.

Oyggin hevur ein flogvøll, sum eitur Wake Island Airfield. Flogvøllurin hevur eina flogbreyt, ið er 3000 metrar til longdar.

Bólkur:Oyggjar í USA
Bólkur:Kyrrahavsoyggjarnar
Bólkur:Hjálond
John McCain

**John Sidney McCain III** (f. 29. august 1936 í Panama - 25. august 2018) var senatorur í Arizona. Hann stillaði upp, sum forsetavalevni, ímóti Barack Hussein Obama (D) í 2008. Hann er eisini senatorur í Arizona. Sarah Palin var varaforsetavalevni hjá John McCain, tá hann í 2008 var forsetavalevni hjá Republikanarunum.

John McCain var flogskipari í amerikanska herinum undir Vietnamkrígnum. Undir krígnum var hann skotin niður og tikin sum krígsfangi. Hann sat fangaður í Vietnam í fimm og eitt hálvt ár. McCain royndi tvær ferðir at gerast amerikanskur forseti. Í ár 2000 tapti hann uppstillingarvalið hjá republikanarunum til George W. Bush. Í 2008 eydnaðist tað honum at gerast republikanska forsetavalevnið, men hann tapti valið til demokratiska umboðið, Barack Obama.

Bæði dóttur hansara, Meghan McCain, og kona hansara, Cindy McCain, hava boðað amerikanska fólkinum frá at tær eru fyri at samkynd kunnu giftast. McCain sjálvur vil kortini enn vera við, at hann bara heldur, at kvinna og maður kunnu giftast við hvør øðrum. John McCain var ein av teimum, sum syrgdu fyri, at samkynd fólk ikki kunnu giftast í Arizona, og McCain familjan er ein hin best kenda republikanska familjan í Arizona.

## Keldur og fótnotur

Bólkur:Amerikanskir politikarar
Bólkur:Føðingar í 1936
Bólkur:Andlát í 2018
Vestmannaoyggjarnar

**Vestmannaoyggjarnar** liggja 14 km suðurvestan fyri Ísland. Oyggjarnar eru 15 í talið og innihalda eisini 30 klettir og skerð. Oyggjarnar eru av vulkanskari upprunnaði og tað er yvir 10.000 ár síðani, tær risu upp úr havinum. Tað verður meint, at tær vóru búsettar árin Ísland bleiv í sínari tíð, men enn er hetta óvist. 2 prosent av fólkatalinum í Íslandi búgva á Heimaoy, sum eisini er tann størsta og einasta búsetta oyggin av vestmannaoyggjunum. Har búgva umleið 5.000 fólk og høvusframleislan er fiskur, tvs. toskur og turrfiskur. 12 prosent av samlaða útflutninum í Íslands kemur úr Vestmannoyggjunum (Heimeay). Tað er eisini eitt ógvuligani áhuganivert ferðamannaumráði, serligani aftaná vulkanútbróti í 1963, tá ið oyggin Surtoy rós upp úr havinum. Hetta fenomeni, vakti sera stóran áhuga fyri vísindafólk kring knøttin. Serligani fyri vísindafólk í kanna mál, sum tildømis, jarðarskorpuna, lava og havbotnin. 

## Slóðir

* Heimasíða

Bólkur:Ísland
Bólkur:Oyggjar
Norðurlendska ráðharraráðið

**Norðurlendska Ráðharraráðið** er ein samstarvsbólkur hjá norðurlendsku stjórnunum. Grundarlagið fyri Norðurlendska ráðharraráðnum er skrivað í Helsingforssáttmálanum. 

Norðurlendska Ráðharraráðið varð sett á stovn í 1971 og fevnir um tey fimm norðurlendsku londini Danmark, Finland, Ísland, Noreg og Svøríki, umframt landsstýrini í teimum trimum sjálvstýrandi økjunum Føroyar, Grønland og Áland. 

Formansskapurin fyri ráðharraráðið varðir eitt ár og skift verður millum tey fimm norðurlendsku londini. 

## Sí eisini
* Norðurlandaráðið
* Benelukslondini

## Slóðir
* Norðurlendska Ráðharraráðið

Bólkur:Norðurlond
Bólkur:Norðurlendskt samstarv
Umhvørvisvirðisløn Norðurlandaráðsins

**Umhvørvisvirðisløn Norðurlandaráðsins** verður luta hvørt ár í samband við setanina av Norðurlandaráðinum. Fyrstu ferð virðislønin var luta var í 1995.

## Móttakarar

## Sí eisini
* Bókmentavirðisløn Norðurlandaráðsins
* Tónleikavirðisløn norðurlandaráðsins
* Filmvirðisløn Norðurlandaráðsins
* Barna- og Ungdómsbókmentavirðisløn Norðurlandaráðsins

## Keldur

Bólkur:Norðurlond
Filmvirðisløn Norðurlandaráðsins

**Filmvirðisløn Norðurlandaráðsins** er ætlað at vekja áhuga fyri filmun úr norðurlondum. Virðislønin varð stovnað í 2002 og hevur frá 2005 verði latin hvørt ár.

## Virðislønavinnarar og tilnevnd

## Vinnarar

## Sí eisini
* Bókmentavirðisløn Norðurlandaráðsins
* Umhvørvisvirðisløn Norðurlandaráðsins
* Tónleikavirðisløn norðurlandaráðsins

## Slóðir
* www.norden.org
* Filmvirðisløn Norðurlandaráðsins

Bólkur:Norðurlond
Bólkur:Filmur
Bólkur:Norðurlendskt samstarv
Bólkur:Filmsvirðislønir
Heavy Metal

**Heavy metal**, á føroyskum ofta nevndur ”tungmálmur” er ein sjangra av rokk tónleiki, sum kom fram í 1960’unum og fyrst í 1970’unum, og hetta serstakliga í Onglandi og USA. Við grundstøði í blues-rokki og psykodeliskum rokki útviklaðu bólkarnir, sum skaptu tungmálmstónleikin, eitt tjúkt, massivt ljóð, sermerkt av forsterkaðum reingingum, longum guitar soloum, føstum rútmum, og sum heild eitt hart ljóð. 

Á føroyska tónleikapallinum eru fleiri bólkar, sum hava markerað seg, sum heavy metal bólkar. Týr sá dagsins ljós í 1998. Sterkt inspireraður av føroyskum tónleiki og norðurlendskari mytologi, hava teir sera virknir givið 6 fløgur út og verið á mongum uttanlandsferðum ymsastaðni í heiminum. 

Á altjóða pallinum hava bólkar sum t.d. Led Zeppelin, Black Sabbath og Deep Purple, verið undangongumenn innan tung málm. Teir drógu hópin av áskoðarum til sín, hóðast teir mangan vóru háðaðir, soleiðis sum sjangran mangan hevur verið móttikin upp ígjøgnum søguna. 

Miðskeiðis í 1970’unum hjápti bólkurin Judas Priest menningini í sjangruni, við at sálda stórar partar av blues inspiratiónini frá; Motörhead presenteraði eitt punk rokk ovurviðkvæmi og teir løgdu ein hægri dent á skjótleika. Bólkar í New Wave of British Heavy Metal sjangruni, sum t.d. Iron Maiden fylgdu einum líknandi spori. Við endanum á 1970’unum, hevði tungmálmur hálað ein heimsumfatandi bólk av fjepparum til sín, á enskum róptir "metalheads" ella "headbangarar". 

Í 1980’unum, bleiv glam metal ein stór vinnugrein við stórum avkasti við bólkum, sum t.d. Mötley Crüe. Underground pallurin skapti eina røð av meira ekstremum og ágangandi stílum: thrash metal bleiv mainstream við m.ø. Metallica, ímeðan t.d. death metal og black metal enn eru sermentunnar fyribrigdi. Í 1990’unum hava populerar sjangrur, sum t.d. nu metal, sum ofta tekur elementir av funk og Hip hop uppí; og metalcore, sum blandar extreme metal við hardcore punk, førka definitiónina av sjangruni enn einaferð. 

## Kelda

* Kelda til hesa grein er frá ensku síðuni á Wikipedia um ”Heavy metal music”.

Bólkur:Tónleikur
Bólkur:Tónleikasløg
Bólkur:Heavy Metal
ISO 3166-1

**ISO 3166-1** er partur av standardinum ISO 3166 ásett av millumtjóða felagsskapinum International Organization for Standardization. **ISO 3166-1** lýsur trýggjar kotur fyri øll heimsins lond. Koturnar eru:
* Alpha-2: kota við tveimun bókstavum.
* Alpha-3: kota við trimun bókstavum.
* Tal: kota við trimun siffrum.

## Núverandi kotur

1 Manglar týðing.

## Slóðir
* Føroyska málnevndin - Lond og tjóðir 

Bólkur:ISO 3166
Aggi Ásgerð Ásgeirsdóttir

**Aggi Ásgerð Ásgeirsdóttir** er føroysk listakvinna. Hon er fødd 1966 í Havn og býr nú á Argjum. Aggi hevur eisini búð í Danmark, har hon tók listarliga útbúgving og so búði hon nøkur ár suðuri í Vági, har hon hevði myndlistaverkstað í sama bygningi sum Ruth Smith Savnið heldur til. Í nøkur ár var Aggi forkvinna í felagnum, Skálin við Skálá, sum eigur Ruth Smith Savnið. Aggi fær íblástur ymsastaðni frá, eitt nú frá náttúruni. Fleiri av málningum hennara vísa smálutir av t.d. blómum.

## Listaframsýningar

Aggi hevur luttikið í ymiskum listaframsýningum bæði í Føroyum og í øðrum londum. Eitt nú kann nevnast, at Aggi var gestaframsýnari á Heystframsýningini í Listahøllini á Tórshavnar Skipasmiðju, sum nú eitur MEST, og í Norðurlandshúsinum á heysti 2008. Ein av hennara málningum, sum nevnist Dilsea Carnosa/Kjøtblað (2007) og var við á framsýnigini, var nýttur sum kápumynd á bóklingi, sum var útgivin í sambandi við framsýningina.http://www.nlh.fo/00001/00409/ Aftur í 2009 var Aggi gestaframsýnari á Heystframsýningini. http://www.portal.fo/?lg=64985

## Smyril M/S

Tá nýtt skip, Smyril, varð keypt til Suðuroyar leiðina í 2005, varð avgjørt, at ung føroysk listafólk skuldu sleppa at prýða skipið við teirra list. Aggi Ásgerð Ásgeirsdóttir er eitt av listarfólkunum, sum hava myndprýtt Smyril, tað gjørdi hon við myndarøðini "Carpe Diem". http://www.ssl.fo/default.asp?sida=3074&TidindiID=370

## Skapandi spírar og Ung í Føroyum

Aggi Ásgerð Ásgeirsdóttir hevur verið leiðari av fleiri verkætlanum fyri ung, eitt nú hevur hon tríggjar ferðir verið verksmiðjuleiðari av verkætlanini "Skapandi Spírar", seinast var suðuri í Vági, tá Vágs Kommuna fylti 100 ár. Børn sluppu at royna seg sum listafólk og so var framsýning við listarverkum teirra. Í dag hanga fleiri av hesum málningum á Heilsumiðstøðini í Vági og prýða veggirnar í læknahølunum har. http://www.vagur.fo/Default.aspx?pageid=681&NewsItemID=1258  http://www.vagur.fo/Default.aspx?pageid=681&NewsItemID=411 

Aggi var leiðari av myndlista verksmiðju í verkætlanini "Ung í Føroyum Suður" í 2007. http://www.ungiforoyum.info/verksmidjur/leidarar/aggi.html 

## Skúladepilin í Suðuroy

Aggi Ásgerð Ásgeirsdóttir er eitt av listafólkunum, sum fingu heiðurin at prýða stásiliga Skúladepilin í Suðuroy. Flestu av málningum hennara hanga í stóru kantinuni, har stór vindeygu venda eystureftir móti Hovsbygd. http://www.mmr.fo/default.asp?leitiord=aggi&sida=432&TidindiID=488

## Útbúgving

Aggi hevur nomið sær holla útbúgving í Danmark, hon tók 5 ára útbúgving á Det Fynske Kunstakademi í Odense (1990-95) og eitt ára útbúgving á Billedskolen á Jagtvej í Keypmannahavn (1989-90).

## Leinkjur

* Ruth Smith Savnið 
* Det Fynske Kunstakademi

Ásgeirsdóttir, Aggi Ásgerð
Ásgeirsdóttir, Aggi Ásgerð
Pól Thorsteinsson

**Pól Thorsteinsson** føddur 1973 í Vági er ein føroyskur fótbóltsspælari og fyrrverandi landsliðsleikari. Pól starvast sum fíggjarleiðari í Vágs kommunu. Í 2009 spældi Pól Thorsteinsson við bestu deildini hjá VB/Sumba, sum gjørdist nummar eitt í 1. deild og rykti upp í Vodafonedeildina. Pól Thorsteinsson avgjørdi, at hetta var seinasta árið, at hann spældi fótbólt á høgum støði. Eftir 1. januar 2010 skiftið felagið navn frá VB/Sumba til FC Suðuroy. Pól Thorsteinsson var nevndarlimur og peningarøkil hjá FC Suðuroy í 2010 og 2011, hann bar seg undan afturvalið á aðalfundinum síðst í 2011.

## Fótbóltslívsleið

### Fótbólsfeløg í Føroyum og Íslandi

Pól Thorsteinsson hevur spælt við trimum føroyskum feløgum: VB (seinni VB/Sumba), B36 og NSÍ og einum íslendskum fótbóltsfelag Valur.

* VB 1991-1997
* B36 1998-99
* Valur, Ísland 2000 http://www.mbl.is/mm/gagnasafn/grein.html?grein_id=536179
* B36 2001 
* NSÍ 2002
* B36 2003-2005 
* NSÍ 2006-2007
* VB/Sumba 2007-2009 (eftir 1. jan. 2010 eitur liðið FC Suðuroy).
* FC Suðuroy 2010-2012 hann spældi av og á við næstbesta liðnum, sum spælir í 2. deild

### Løgmanssteypið

Pól Thorsteinsson hevur verið við til at vunni Løgmanssteypið tríggjar ferðir: 2001 við B36, 2002 við NSÍ og 2003 við B36. Løgmanssteypið æt fyrr Ísafjarðarsúlan.

### Føroyameistari

Pól hevur harumframt vunnið Føroyameistaraheitið tríggjar ferðir: 2001 og 2005 við B36 og 2007 við NSÍ.http://www.sudurras1.com/pages/posts/mal-nr.-50-hja-pol-thorsteinsson2158.php 

### Ársins leikari og ársins lið

Pól Thorsteinsson varð kosin Ársins leikari í 2003, tá spældi hann við B36. Sama ár var hann eisini eitt av teimum 11 nøvnunum á "Ársins lið" hjá Dimmalætting. Í 2001 var Pól Thorsteinsson ein av teimum 11 leikarunum sum vóru valdir til "Ársins lið" hjá Sosialinum og hjá Sjónvarpi Føroya.http://www.b68.fo/index.php?id=92

### Føroyska Landsliðið

Pól Thorsteinsson spældi 37 landsdystir við føroyska A-landsliðnum í fótbólti í tíðarskeiðnum 1997-2004 http://www.football.fo/index.asp?id={99E54A58-1527-4EDE-BE17-6349690F4C19}. Pól spældi sum verjuleikari á A-landsliðnum.

### 1800 minuttir út í eitt á landsliðnum

Pól Thorsteinsson leikti yvir 1800 min út í eitt á landsliðnum uttan at verða skiftur út ella skaddur yvir 20 dystir á rað. Tað var met tá. 

## Keldur

* Suðuroyar Portalurin , grein um Pól Thorsteinsson.
* Fótbóltsamband Føroya.

## Slóðir

* Heimasíðan hjá FC Suðuroy 
* Heimasíðan hjá Vágs Kommunu

Thorsteinsson, Pól
Thorsteinsson, Pól
Thorsteinsson, Pól
Bólkur:FC Suðuroy leikarar
Bólkur:B36 leikarar
Bólkur:NSÍ leikarar
Bólkur:Vágbingar
Jim Brickman

**Jim Brickman** (føddur 1961) er ein amerikanskur sangskrivari og klaverspælari. Hann er kendur fyri síni klaverløg, og hevur arbeitt saman við artistum sum til dømis Michael W. Smith, Martina McBride, Donny Osmond, Mark Schultz, Olivia Newton-John og Lady Antebellum. Í 2003 varð hann Grammy tilnevndur til "Songwriter of the Year" og av Canadian Country Music Award tilnevndur til "Best Vocal/ Instrumental Collaboration". Afturat hesum bleiv hann tilnevndur til eina Dove Award sum varð kunngjørd av Gospel Music Association. 

Síðan 1997 hevur hann verið vertur í egnari útvarpssending, *Your Weekend with Jim Brickman*, sum verður send í amerikanskum útvarpi. Brickman hevur eisini givið út tríggjar PBS, og er vertur á einum ferðaskipi fyri fjepparar. Afturat hesum hevur hann stovnað Brickhouse Direct - ein fyrtøka sum ráðgevur strategiska sølu og e-handil fyri kundar í ymsum starvsgreinum. 

## Lívsøga

### Fyrstu árini

Brickman er føddur og uppvaksin í Cleveland, Ohio í USA. 5 ára gamal byrjaði hann at spæla klaver, og fór seinni at lesa *composition and performance* á Cleveland Institute of Music, samstundis sum hann tók vinnutímar á Case Western Reserve University. Í 1980 stovnaði hann egnu tónleika fyritøku, *The Brickman Arrangement*. Her skrivaði hann jinglur fyri fyritøkur um alt landið, har ímillum McDonald's, Pontiac, City of Cleveland, Ohio Lottery, and Isuzu.

## Fløguskrá

### Fløgur

### Smáfløgur

Bólkur:Amerikanskir tónleikarar
Óli Johannesen

**Óli Johannesen** er føroyskur fótbóltspælari, verjuleikari og fyrrverandi landsliðsleikari,  føddur á Tvøroyri í mai 1972. Hann spælir við TB, men ikki í bestu deildini longur. 

## Fótbólsfeløg
Óli Johannesen hevur spælt við elsta føroyska fótbólsfelagnum TB og eitt skifti spældi hann fótbólt í Danmark við Hvidovre og AGF úr Århus. 

## Landsliðið
Óli Johannesen hevur spælt 83 dystir við føroyska A-landsliðnum. Fyrsti dysturin hann spældi við landsliðnum var ein vinardystur móti Ísrael í 1992. Óli Johannesen átti metið fyri flest spældar dystir á landsliðnum í fleiri ár, til Fróði Benjaminsen tók metið. Hann hevur skotið eitt mál fyri føroyska landsliðið, tað var í 1993 móti Estlandi. Óli spældi í verjuni.

## Keldur

* Football.fo
* Football.fo
* Sudurras1.com 

## Slóðir

TB.fo TB heimasíðan. 

Bólkur:Føroyskir fótbóltsspælarar
Bólkur:Føðingar í 1972
Johannesen, Óli
Bólkur:TB leikarar
Bólkur:Tvørafólk
Aalborg

**Aalborg** (Ålborg) er ein býur í Norðurjútlandi í Danmark. Í býnum búgva 109.092 fólk, um Nørresundby verður taldur við, so er íbúgvaratalið 126.556, hetta fólkatalið ger Aalborg til tann fjórðstørsta býin í Danmark. Í Aalborg kommunu búgva 201.142 (2012), hetta ger kommununa til ta trið størstu kommunu í Danmark, næst eftir Keypmannahavn og Århus. Hin 1. januar 2007 legði Aalborg kommuna saman við grannakommununum Hals, Nibe og Sejlflod.

## Søga
Søgan hjá Aalborg býi fer meira enn 1000 ár aftur í tíðina. Alabu er tað fyrsta kenda navnið fyri Aalborg, tað er skrivað á pengamyntir sum eru frá 1040-árunum. Býurin fekk keypsrættindi í 1342.

### Áðrenn Víkingatíð

Hildið verður, at býurin varð bygdur í Víkingatíðini, men prógv eru funnin um at fólk hava búð har í nógv longri tíð enn so. Orsøkin til at býurin er har ið hann er, er tann at staðið er eitt gott stað at ferðast yvir um Limfjørðin, sum er smalur á hesum staði, umframt at her vóru góðir havnamøguleikar har ið áin Eysturá (Østerå) rennur út í fjørðin. Í Jarnøldini lógu fleiri bygdir á fleiri av kritheyggjunum, har núverandi Aalborg er bygdur. Teir týdningarmesti av hesum heyggjum vóru *Lindholm Høje*, *Tranders* og *Hasseris*. Á Lindhólm Heyggjunum er eitt gravarstað, sum var í nýtslu tíðarskeiðið 400 e.Kr. til 1000 e.Kr. enn sjónligt. 

### Víkingatíðin
Hildið verður, at tann fyrsta staðsetingin á Aalborg var við munnan á Eysturánni við Limfjørðin, í tí økinum har ið gøturnar Algade og Boulevarden møtast í dag. Áin virkaði sum havn eins og áir gjørdu í øðrum býum á handilsstøðum í Danmark í Víkingaøldini. Undir teimum eldstu húsunum hevur man funnið spor eftir landbúnaði. Eftir øllum at døma hevur ein bygd verið her frá umleið ár 800 e.Kr.

## Keldur


## Slóðir

* Aalborg Kommuna 
* Aalborg-portalurin við kunning um tað sum hendir í býnum (Nordjyske Medier)
* Aalborg Leksikon – Søgan hjá gøtunum 
* Dansk Center for Byhistorie – Aalborg
* VisitAalborg (Aalborg Turistkontor)

Bólkur:Býir í Región Norðurjútlandi
Dominika

**Dominika** er eitt minni oyggjaland í Karibia, ið ikki skal blandast saman við tað størri Dominikanalýðveldið. Við sínum einans 754 km2 er landið á stødd við Streymoynna, Borðoynna og Eysturoynna tilsamans.

Bólkur:Oyggjar
Louis Pasteur

**Louis Pasteur** (27. desember 1822 – 28. september 1895) var ein franskur evnafrøðingur og mikrobiologur føddur í Dole í Fraklandi. Hann er mest kendur fyri sítt merkisverda gjøgnumbrot í orsøkum og fyribyrging av sjúkum. Hansara gransking og úrslit hava minka um deyðatíttleikan av barsilsfepuri, og hann framleiddi fyrstu koppsetingina (vaksinu) móti hundaøði (rabies). Hansara royndir stuðlaðu fatanini av at sjúkur eru elvdar av mikroorganismum. Vanlig fólk minnast best Pasteur fyri hansara uppfinning av einum máta at forða fyri, at mjólk og vín elva til sjúku, ein framleiðsluháttur, sum seinni varð nevndur pasteurisatión. Pasteur er mettur at vera ein av trimum, sum hava grundlagt mikrobiologiina. Hinir báðir eru Ferdinand Cohn og Robert Koch.

## Ávísingar úteftir
* The Institut Pasteur 
* The Pasteur Foundation
* Pasteur's Papers on the Germ Theory
* Pasteur's Work on Beer Brewing
* The Pasteur Galaxy
* Louis Pasteur featured on the 5 French Franc banknote from 1966. 
* Germ Theory and Its Applications to Medicine and Surgery, 1878 
* LIFE magazine's top 100 events of the millennium: Germ theory of disease and Pasteur 
* Louis Pasteur (1822-1895) profile, AccessExcellence.org

Bólkur:Fraklendingar
Bólkur:Føðingar í 1822
Bólkur:Andlát í 1895
Bólkur:Evnafrøðingar
Bólkur:Lívfrøðingar
Norðlýsi (krimiskaldsøga)

**Norðlýsi** er krimisøga eftir Jógvan Isaksen um tann gravandi blaðmannin Hannis Martinsson. Hon er útgivin í 2009.

## Samandráttur

"Norðlýsi" gongur fyri seg seinast í november og fyrst í december beint undan COP15 í Keypmannahavn.
Føroya nývaldi kvinnuligi løgmaður verður skotin, tá ið hon skal tendrað jólatræið á Vaglinum. Stutt seinni verða tvey fólk brend inni umborð á einum báti á Vestaruvág.
Aftrat drápinum á landsins fremstu kvinnu skal tað stutt eftir vera veðurlagsfundur í Norðurlandahúsinum, undanfundur til ta stóru stevnuna í Keypmannahavn, og her eru væntandi nógv stór altjóða nøvn.

Hannis Martinsson arbeiðir á Blaðnum, ið heldur til í Vágsbotni. Hann fer undir at kanna, um samband er í millum málini, og onkursvegna kemur spurningurin um Føroyar og tey samkyndu upp í leikin.

Bólkur:Bókmentir
Bólkur:Skaldsøgur
Dávur Juul Magnussen

**Dávur Juul Magnussen** er føroyskur trombonspælari úr Havn. Hann varð í 2008 settur í starv sum 1. trombonleikari í skotska symfoniorkestrinum "The Royal Scottish National Orchestra" (RSNO). Magnussen hevur spælt við tónleikabólkinum Lawetz, sum varð stovnaður í 2002. Lawetz var ein av bólkunum sum spældi til Prix Føroyar í 2003 og 2005. Hann gongur á "Royal Scottish Academy of Music and Drama" í Glasgow kelda . Í 2011 fekk Davur gávugóðs úr Grunni Thorvalds Poulsen av Steinum.

## Keldur

* Musikkskulin.fo . 
* Classicalsource.com . 

## Ávísingar úteftir
* Myspace Profilur
* Dávur Juul Magnussen og RSNO á YouTube
* Dyfed Young Composers
* davidstark.me.uk

Bólkur:Føroyskir tónleikarar
Børkur Hanagleiv

Føroysk teknirøð, sum Bergur Dalsgaard skrivar og teknar. 

Teknirøðin var fyrstu ferð at síggja í 1985, tá hon varð útgivin í tíðindablaðnum 14. september undir heitinum "Sigmar Hanagleiv og aðrir". Í 1986 kom teknirøðin í Barnablaðið, har hon helt fram við onkrum støðgi til 1994. Í 2000 fekk Børkur so pláss í Dimmu, har hann kundi lesast hvørja viku fram til 2008. Í 2004 kom hann aftur í Barnablaðið, har hann nú er at síggja í litum.

Útgivin eru tvey albumm við Børki Hanagleiv, eitt í 2007 og eitt í 2009. 

## Tey leikandi

* Børkur Hanagleiv
* Skræða, mamma Børks
* Gákur, pápi Børks
* Stavnur, vinmaður Børks
* Tyrilson, vinmaður Børks
* Sirma, lítlasystir Stavns
* Hýsan, systinabarn Børks

## Ávísing úteftir

* bergur.net/hanagleiv

Bólkur:Teknirøðir
Corbin Bleu

**Corbin Bleu Reivers** (føddur 21. februar 1989 í New York City) er ein amerikanskur sjónleikari, sangari, dansari og modell. Hann er eitt nú kendur fyri at spæla við í *[[Catch That Kid]]* og Disney Channels filminum *High School Musical* (1, 2 og 3), og *[[Jump In|Jump In!]]* og í sjónvarpsrøðini *[[Flight 29 Down]]*.

Í dag er Bleu best kendur fyri leiklutin sum grøna kettan Jack, ið opnar hurðina í kendu fronsku teknirøðini *Oggy og Kakkelakkarnir*. Bleu spældi leiklutin í spælifilminum *Das Grönne Katze*, leikstjórnað av Mariu Tórgarð. Rithøvundurin Beinir Bergsson meldaði bæði og Tórgarð og Bleu seinni sama ár, tí hann meinti at tey stólu hugskotið til filmin frá yrkingasavnið hansara *Simma tzeey simma tzeey datzeey*.

Bólkur:Amerikanskir sjónleikarar
Bólkur:Amerikanskir sangarar
Bólkur:Afroamerikanarar
Mandy Moore

**Amanda Leigh** **'Mandy**' **Moore**, fødd 10. apríl í 1984, er ein amerikonsk singer-songwriter, sjónleikari og mótaformgevi. Hon er uppvaksin í Florida, og bleiv kend sum tannáringur síðst í 1990'ini gjøgnum fløguútgávurnar So Real, I Wanna Be with You og Mandy Moore. Í 2002 greinaði Mandy seg út í filmsheimin tá hon spældi høvuðsleiklutin í filminum A Walk to Remember og seinni fleiri filmar, t.d. Chasing Liberty. 

Bólkur:Amerikanskir tónleikarar
Bólkur:Amerikanskir sjónleikarar
Vadstena

**Vadstena** er ein býur í Vadstena kommunu í Svøríki. Býurin hevur umleið 5 613 íbúgvar (2010).

## Keldur


## Slóðir

Bólkur:Býir í Östergötlands län
Metusalem

**Metusalem** er krimisøga eftur Jógvan Isaksen um tann gravandi blaðmannin Hannis Martinsson. Hon er útgivin í 2008.

## Samandráttur
Vælumtókti føroyski detektivurin Hannis Martinsson er aftur á ferð í krimibókini "Metusalem"

Heitið á bókini sipar til eina beinagrind, sum verður funnin í Hoyvíkstjørn. Menn meta leivdirnar at vera um túsund ára gamlar, men ein sandingur sigur, at beinagrindin er av beiggja sínum, sum hvarv í 1961. 

Ein gátufør beinagrind er hesuferð orsøkin til, at detektivurin Hannis Martinsson verður fløktur inn í eitt óhugnaligt mál.
Frá hesum degi verður Hannis Martinsson fløktur inn í eina røð av hendingum, sum hava træðrir aftur til skotska trolaran »Red Crusader« og hernaðarstøðina í Mjørkadali.

Bólkur:Bókmentir
Bólkur:Skaldsøgur
Tollakur Tórhalsson

**Tollakur Tórhalsson** (á íslendskum: *Þorlákur helgi Þórhallsson*), borin í heim á Líðarenda í Íslandi í 1133, andaðist í 1193 hin 23. desember, var ein íslendskur bispur, og eftir hann er Tollaksmessudagur navngivin.
Hann var biskupur í Skálholti frá 1174 til deyða sín.

Tollakur var settur í skúla, og longu sum 15 ára gamal varð hann diakonur. Sum 19 ára gamal varð hann prestvígdur, og í tíðarskeiðnum 1153 til 1159 las hann í París í Frankaríki og Lincoln í Onglandi.  Í hesari studentatíðini varð Tollakur sterkt ávirkaður av augustinsku kirkjutuktini, sum m.a. umfataði ógiftu fyri kirkjumenn.

Tá ið Tollakur kom heimaftur til Íslands, varð hann settur sum prestur og rektari í kirkjuni í Kirkjubæri, og seinni gjørdist hann abbati í augustinarakleystrinum í Þykkvibæri.

3. februar í 1178 varð Tollakur vígdur til bisps. Stuðlaður av Eyðsteini erkibiskupi í Niðarósa, fór hann beinanvegin í holt við at broyta íslendsku kirkjuna. Hann tok yvir tær privatu kirkjurnar, bannaði prestum at gifta seg og royndi at steðga handlinum við kirkjuligum embætum.
Broytingarnar eydnaðust ikki heilt, og Tollakur gjørdist í staðin óvinur við flestu íslendsku høvdingarnar.

Longu stutta tíð eftir at hann var deyður, varð Tollakur mettur sum heilagur, og í 1199 lýsti íslendska altingið hann sum halgimenni.  Hann varð ongantíð gjørdur til halgimennis av pávasetrinum, men í 1985 staðfesti Jóhannes Páll II pávi, altingsviðtøkuna og lýsti Tollak sum verndarhalgimenni Íslands.  Tollakur er einasta katólska halgimenni, ið er halgaður av einum tingi.
Eftir hvat sigst, skulu leivdir av Tollaki liggja í halgiskríninum í Kirkjubømúrinum.

## Slóðir úteftir
* Tollakur, Tjatsi (Postverk Føroya)
*Ásdís Egilsdóttir: Sanctus Thorlacus Thorhallson , uib.no (á enskum)
* David Clark & Ármann Jakobsson (eds.).: The Saga of Bishop Thorlak. London 2013. (Viking Society for Northern Research Text Series XXI) (á enskum)

## Keldur

Bólkur:Íslendskir prestar
Bólkur:Merkisdagar
Taliban

**Talibanhermenn** (arábiskt: طالبان) er ein muslimskur bólkur av monnum, sum hevur tað uppgávu at fremja álop á lond sum Sameindu Ríkir av Amerika, Stóra Bretland og mong onnur lond. Ein av teirra nógv víðagitnu í Talibanherinum, var Osama bin Laden, sum sigst at hava framt álop á World Trade Center í New York í Amerika. 

Taliban bannaði gentum útbúgving, tá ið teir stjórnaðu Afghanistan í tíðarskeiðinum 1996-2001.

Bólkur:Islam
Bólkur:Heimspolitikkur
Bólkur:Bardagar
Jens Stoltenbergs 2. stjórn

**Jens Stoltenbergs 2. stjórn** er stjórn Noregs frá 17. oktober 2005 til 16. oktober 2013. Forsætisráðharri er Jens Stoltenberg (Ap), og aðrir flokkar í samgonguni vóru Miðflokkurin (Sp) og Sosialistiski Vinstriflokkurin (SV).

## Núverandi ráðharrar

Bólkur:Norskur politikkur
Bólkur:Listar
Bólkur:2005
Bólkur:2013
Svenskt

**Svenskt** hevur fleiri týdningar:
***svenskt** (lýsingarorð) merkir, at okkurt stavar úr Svøríki
***svenskt** (navnorð) er eitt mál, sí svenskt (mál)
Kjell Magne Bondevik

**Kjell Magne Bondevik** (føddur 3. september 1947 í Molde) er ein fyrrverandi norskur politikar (KrF). Kirkju- og undirvísingarráðharri 1983–1986, uttanríkisráðharri 1989–1990, og forsætisráðharri Noregs 1997–2000 og 2001–2005. Floksformaður 1983–1995, og eisini formaður floksins á Stórtingið 1986–1989, 1993–1997 og 2000–2001.

Bondevik hevur gudfrøðiprógv frá 1975.

## Ávísngar úteftir
*Stórtingið – Kjell Magne Bondevik

Bólkur:Norskir politikarar
Bólkur:Stórtingslimir
Bólkur:Stjórnarleiðarar
Norðurlandaráðið

**Norðurlandaráðið** er eitt samstarv millum fólkavaldu tingini í norðurlondum, og harvið ein týdningarmikil brikkur í almenna partinum av norðurlendska samstarvinum. Norðurlandaráðið er ein pendantur til Norðurlendska ráðharraráðið, sum er samstarv millum norðurlendsku stjórnarleiðararnar. 

Norðurlandaráðið varð stovnað í 1952 og fevnir um tey fimm norðurlendsku londini Danmark, Finland, Ísland, Noreg og Svøríki, umframt tey trý sjálvstýrandi økini Føroyar, Grønland og Áland. Karmarnir fyri Norðurlandaráðið eru settir í Helsingforssáttmálanum frá 1962. Endamálið hjá ráðnum er at varðveita og menna norðurlendska samstarvið, tá tað kemur til rættarviðurskifti, mentan, samferðslu, umhvørvi, sosial og fíggjarlig viðurskifti. 

Norðurlandaráðið handar hvørt ár hesar virðislønir: 

* Barna- og Ungdómsbókmentavirðisløn Norðurlandaráðsins
* Bókmentavirðislønina
* Filmvirðislønina
* Tónleikavirðislønina
* Umhvørvisvirðislønina

Virðislønirnar eru áljóðandi 350.000 DKK og verða handaðar í sambandi við árliga fundin hjá ráðnum.

## Sí eisini
* Norðurlendska ráðharraráðið
* Benelukslondini

## Slóðir
* Norðurlandaráðið
* Hallo Norden

## Keldur


Bólkur:Norðurlond
Bólkur:Norðurlendskt samstarv
Game

**Game** er onnur plátuútgávan hjá teknopop bólkinum Perfume, og hendan fløgan hevði bert nýtt tilfar, og ikki blandað tilfar frá ymsum stakfløgum, sum talan var um við útgávuni Perfume -Complete Best-. Útgávan kom á marknaðin sum bæði CD fløga og CD við DVD fløgu tann 16. apríl 2008. Game kom á #1 á sølulistanum Oricon.
## Spælilisti

### CD fløga

# "Polyrhythm (ポリリズム)" 
# "Plastic smile"
# "Game"
# "Baby Cruising Love"
# "Chocolate Disco (チョコレイト・ディスコ)"
# "Macaroni (マカロニ)"
# "Ceramic Girl (セラミックガール)"
# "Take me Take me"
# "Secret Secret (シークレットシークレット)"
# "Butterfly"
# "Twinkle Snow Powdery Snow" 
# "Puppy love"

### DVD fløga

# "Polyrhythm" (Upptøka frá konsert í Liquidroom 8. nov. 2007)
# "Seventh Heaven" (Upptøka frá konsert í Liquidroom 8. nov. 2007)
# "Macaroni" -Upprunalig Versión-
# "Ceramic Girl" -Onnur Versión-
# "Macaroni" -A-chan Versión-
# "Macaroni" -Kashiyuka Versión-
# "Macaroni" -Nocchi Versión-

Bólkur:Fløgur
Akademickie Radio Kampus

**Akademickie Radio Kampus** er útvarpsrás á Warszawa Universitet í Warszawa í Póllandi. Radio Kampus er stovnað í 2005 og byrjaði regluligar sendingar 1. juni 2005. Rásin sendir á VHF 97,1 MHz og hoyrist umleið 30 km kring Warszawa.

## Ávísing úteftir
* ''Akademickie Radio Kampus'' - Heimasíða (pólskt). 

Bólkur:Pólland
Bólkur:Fjølmiðlar
1284

Øldir: 12. øld - **[[13. øld]]** - 14. øld

Áratíggju: 1230-árini 1240-árini 1250-árini 1260-árini 1270-árini - 1280-árini - 1290-árini 1300-árini 1310-árini 1320-árini 1330-árini 

Árstal: 1279 1280 1281 1282 1283 - 1284 - 1285 1286 1287 1288 1289
----
## Hendingar

Í 1284 fekk Flensborg í Schleswig-Holsteini, í Norðurtýsklandi keypstaðurrættindi.

## Føðingar
*

## Andlát
*

Bólkur:1280-árini
*
Yuka Kashino

**Yuka Kashino** (Japanskt: *樫野 有香*, *Yuka Kashino*), verur rópt "Kashiyuka" (かしゆか). Er sangari í japanska elektropop tónleikabólkinum Perfume. 

Kashiyuka var borin í heim og vaks upp í Hiroshima. Hon gekk á sjónleikara skúla í Hiroshima við vinum sínum og núverandi limunum í Perfume, Ayaka Nishiwaki og Ayano Ōmoto. Hon og  Nishiwaki vóru teir upprunaligu limirnir í Perfume. 

Í 2001 stovnaðu Kashino og Nawasaki Perfume við fyrrverandi liminum Yūka Kawashima, sum fór út bólkinum stutta tíð eftir, fyri at brúka meiri tíð til sín lestur.

## Slóðir

* Amuse *Heimasíðan hjá bólkinum [[Perfume]]*

Bólkur:Japanskir tónleikarar
Flensborg

**Flensborg** ella **Flensburg** (týskt: *Flensburg*, danskt og lágtýskt: *Flensborg*, frisiskt: *Flansborj*, mál av Suðurjútlandi: *Flensborre*) er ein gamal havnarbýur í Norðurtýsklandi. Mót norðri hevur býurin mark við Danmark. Flensborg er triðstørsti býur í Schleswig-Holstein (týskt: *Schleswig-Holstein*, íslendskt: *Slésvík-Holtsetaland*, danskt: *Slesvig-Holsten*) eftir Kiel og Lübeck. Býurin er 56,38 km² til víddar og hevur 88,486 íbúgvar (30. november 2009). Stóra Flensborgar økið hevur umleið 133,000 íbúgvar. Almennu málini eru tvey í tali, týskt og danskt. 

## Søga

Býurin er fyrst nevndur í heimildum í 1248. Flensborg fekk keypstaðarrættindi í 1284. 

## Politikkur

Borgmeistari er Simon Faber.

## Arbeiði

Í november 2009 var arbeiðsloysið komið uppá 12,7 %, ið svarar til 5466 fulltíðar arbeiðsleys. 

## Vinarbýir

*  Carlisle, Ongland/Stóra Bretland (1961)
*  Neubrandenburg, Eysturtýskland/Týskland (1987)
*  Słupsk (týskt: *Stolp*), Pólland (1988)

## Myndasavn


Mynd:Luftbild Flensburg Schleswig-Holstein Zentrum Stadthafen Foto 2012 Wolfgang Pehlemann Steinberg-Ostsee IMG 6187.jpg|Havn
Mynd:Alexandra Hafen Flensburg2007.jpg|Eysturhavn
Mynd:Panorama Flensburger Rumregatta 2008.jpg|Vesturhavn
Mynd:Hafen St Marien Flensburg2007.jpg|Vesturhavn
Mynd:Flensburger Hafen 03.JPG|Eysturhavn
Mynd:Flensburg Nordertor.jpg|Nordertor
Mynd:Nikolaikirche Flensburg2007.jpg|Kirkja
Mynd:Marineschule Muerwik.jpg|Marineschule Mürwik
Mynd:Strand von wassersleben.jpg|Wassersleben


## Sí eisini

* Týskland
* Vesturtýskland
* Schleswig-Holstein

## Ávísing úteftir
* flensburg.de - Heimasíða  (danskt)
* flensburg-tourismus.de  (danskt)
* Flensborg Avis er eitt danskt tíðindablað. (danskt)

Bólkur:Týskland
Bólkur:Býir í Týsklandi
Schleswig-Holstein

**Schleswig-Holstein** (týskt: *Schleswig-Holstein*, íslendskt: *Slésvík-Holtsetaland*, danskt: *Slesvig-Holsten*, lágtýskt: *Sleswig-Holsteen*, frisiskt: *Slaswik-Holstiinj*) er ein av 16 týskum landslutum í samveldislýðveldinum Týsklandi. Høvuðsstaður er Kiel. Schleswig-Holstein er 15.799,38 km² til støddar og hevði 2.811.000 íbúgvar (30. september 2013).

## Søga
Frá bronsuøldini til víkingatíðina mentist í  Slesvig-Holstein fýra mál- og fólkabólkar norðurgermanskir jydar og danir (í Slesvig ella Sønderjylland), frísarnir (í Norðurfrísalandi), teir vesturgermansku saksarnir (í Holstein) og teir slavisku obotrittearnir (í Eysturholstein ella Wagrien). Millum 768 og 811 var ofta stríð millum tann kristna keisaran Karl hin Stóra (Karlamagnus) og teir heidnu norðurgermanarnir (skandinavarnir). í 811 varð tað avgjørt í einari friðaravtalu, at Ejderen skuldi vera mark ímillum karolingarnir og danir. Seinni misti markið sín praktiska týdning, men var til juridiskt líka til tað Týsk-rómverska ríkið datt sundur í 1806 ella kanska líka til 1864. Frá 1111 øktist sjálvstøðan báðu megin Ejderen, og hertogadømini Slesvig (sum danskt len) og Holstein (sum týskt len) varð stovnað. Samstundis var ta tætt politiskt og búskaparligt samband millum økini. Tíðliga í 13. øld royndi danski kongurin at innlima Holstein í sítt ríki, men tað miseydnaðist orsakað av tapinum í bardaganum við Bornhøved, og orsakað av mótstøðu frá teimum norðurtýsku fúrstunum. Í 1386 vóru Slesvig og Holstein fyrstu ferð sameind við tí heraldiska vápninum. Í 1460 valdu aðalstættin og borgarskapurin, eftir at schauenburgarnir doyðu út á mannfólkasíðuni, kongin Kristian 1. av tí týska fúrstahúsinum Oldenburg til hertoga av Slesvig og Holstein. Personaluniónin við Danmark vardi til 1864, tá hertogadømini vóru vunnin av Preussen og Eysturríki og í 1866 innlimað í Preussen.

## Landafrøði

* FL - Flensburg
* KI - Kiel
* NMS - Neumünster
* HL - Lübeck

## Politikkur
### Forsætisráðharrar (Ministerpräsident) í Schleswig-Holstein

# 1945 - 1947: Theodor Steltzer (CDU)
# 1947 - 1949: Hermann Lüdemann (SPD)
# 1949 - 1950: Bruno Diekmann (SPD)
# 1950 - 1951: Walter Bartram (CDU)
# 1951 - 1954: Friedrich-Wilhelm Lübke (CDU)
# 1954 - 1963: Kai-Uwe von Hassel (CDU)
# 1963 - 1971: Helmut Lemke (CDU)
# 1971 - 1982: Gerhard Stoltenberg (CDU)
# 1982 - 1987: Uwe Barschel (CDU)
# 1987 - 1988: Henning Schwarz (CDU)
# 1988 - 1993: Björn Engholm (SPD)
# 1993 - 2005: Heide Simonis (SPD)
# 2005 - 2012: Peter Harry Carstensen (CDU)
# 2012 - Torsten Albig

## Fólkið

## Mentan

## Búskapur

## Býir

## Myndasavn

Mynd:Holstentor04.jpg|Lübeck
Mynd:KielerFaehrenLuftaufnahme.jpg|Kiel
Mynd:St.-Petri-Dom-2.png|Domkirkjan í Schleswig
Mynd:Bungsberg 14.jpg|Bungsberg (168m)
Mynd:Alexandra Hafen Flensburg2007.jpg|Flensburg
Mynd:Aerial image of Heligoland.jpg|Oyggin Helgoland
Mynd:A Danish Perspective.jpg|Hálvoyggin Jútland
Mynd:NordseeAmrumPanorama.jpg|Oyggin Amrum


## Sí eisini
* Týskland
* Vesturtýskland
* Listi yvir stakríki í Týsklandi

## Ávísingar úteftir
* schleswig-holstein.de - Heimasíða  (danskt)

## Keldur

Bólkur:Schleswig-Holstein
Bólkur:Týskland
Løgtingslimir í Føroyum 2008–2011

**[[Løgting]]slimir í [[Føroyar|Føroyum]] 2008–2011**.

## Ávísing úteftir
*Løgtingslimir 
*Valúrslit 2008, Kringvarp Føroya

Bólkur:Føroyskur politikkur
Bólkur:Listar yvir løgtingslimir í Føroyum
Bólkur:Listar yvir føroyskir politikarar
Bólkur:2008
Bólkur:2009
Bólkur:2010
Bólkur:2011 í politikki
Mállæra

**Mállæra** er læran um tær reglur sum stýra nýtsluni av einum máli. Eitt hvørt natúrligt mál, so sum føroyskt, hevur sína egnu serstøku mállæru.

*
Viktor Jusjtjenko

**Viktor Andrijovitj Jusjtjenko** (føddur 23. februar í 1954) (á ukrainskum: *Ві́ктор Андрі́йович Ю́щенко*, umskr. *Viktor Andrijovyč Juščenko*) hevur verið forseti í Ukraina síðan hann vann umvalið í kjalarvørrinum á rósukollveltingini á heysti 2004. Síðan tá hava veljararnir vent honum bakið, og hann fekk bara 5,5 pst. av atkvøðunum á forsetavalinum 2010. Flestu atkvøðurnar fingu andstøðuleiðarin Viktor Janukovitj og forsætisráðharrin Julija Tymosjenko. 

Viktor Jusjtjenko hevur útbúgving sum búskaparfrøðingur. Hann hevur áður starvast á deildum hjá sovjetbankanum í Ukraina. Í 1997 gjørdist hann stjóri í nýggja landsbankanum í Ukraina, sum varð stovnaður, eftir at Sovjetsamveldið fór sundur. Í desember 1999 útnevndi Leonid Kutjma, forseti í Ukreina, Viktor Jusjtjenko til forsætisráðharra. Tvey ár seinni noyddist hann at leggja frá sær, tá tjóðartingið reisti misálit ímóti honum í sambandi við ósmeju við stjórar í kolanáms- og gassídnaðinum.

Bólkur:Ukrainskir politikarar
Bólkur:Ukraina
Pólalýsi

**Suðurlýsi** (latín: ***aurora australis***) og **norðlýsi** (latín: ***aurora borealis***) sæst, tá sólvindurin er sterkari enn normalt við stórum ravmagns úrløðingum, sum sleingja ravmagns løddum molum ímóti Jørðini. Tað er mest sannlíkt at uppliva norðlýsið norðalaga í Skandinavia, Norður-Russlandi, Svalbarði, Alaska og norðara parti av Grønlandi, Kanada, Íslandi og Føroyum. Felagsheiti fyri suðurlýsi og norðlýsi er **pólalýsi** (***aurora polaris***).

Norðlýsið byrjar í ovara lofthavinum millum 80 kilometrar og sjáldan yvir 500 kilometra hædd yvir yvirflatuni á jørðini. Norðlýsið kemur av elektriskum partiklum frá sólini, ið koma inn í magnetøkið á jørðini. Økið leiðir pariklarnar inn í umráðið runt um magnetisku pólarnar á jørðini. Norðlýsið kann síggja sera ymiskt út. Litirnir í norðlýsinum síggjast í linjum, ið breiða seg yvir alt økið. Latínska navnið fyri norðlýsið er "aurora borealis". Sama ljósfyribrigdið kallast suðurljósið, ella "australis", tá ið tað er á syðru helvt av jørðini, og felagsnevnarin fyri hesi bæði er polarljós. Carl Størmer var ein virkin norskur granskari av norðlýsinum, og hann gjørdi eitt slóðbrótandi arbeiði við at kortleggja norðlýshæddina.   

Fyrr í tíðini, tá norðlýsið bleiktraði yvir luftini, var tað hildið at vera ónd ávaring. Sámarnir trúðu, at norðlýsið vóru sálirnar hjá teim deyðu, tí skuldi tað ikki tosast um. 

## Slóðir

* DMI: Hvad er Nordlys? 
* Northern Lights Pictures 

## Sí eisini
*Norðlýsið

Bólkur:Ljós
Bólkur:Veðurfrøði
Licitationen

**Licitationen** er danskt dagblað við undirheitinum **Byggeriets Dagblad**. Blaðið kom fyrstu ferð út í 1908 og er komið út regluliga síðan. Blaðið kemur út hvønn gerandisdag og hevur umleið 14.000 lesarar.

Bólkur:Danskir tíðindamiðlar
Thousand Oaks

**Thousand Oaks** er ein býur í Kalifornia norðan fyri Los Angeles. Her búgva yvir 128.000 fólk. Hesin býurin liggur í lutstatspartinum Ventura County, og er einans á einum øki, ið er 142,5 km2. Miðalhitin í Thousand Oaks liggur á um 18&nbsp;°C (64&nbsp;°F), men kann koma líka niður á 10&nbsp;°C (50&nbsp;°F). Tom Glancy (R) er borgarstjóri í Thousand Oaks. Býurin liggur í syðra Kalifornia bert fáar kilometrar norðan fyri Los Angeles. 3,0 prosent av fólkinum livir í fátækradømi. 

Býurin hevur eina ørgrynnu av mentunarligum tilboðum, so sum museum, parkir, vøkur øki og bygningar og eitt hugnaligt gongugøtuumhvørvi. Her ber til at síggja ta sermerktu Conejo Valley Botanical Garden og tað áhugaverda Thousand Oaks Civic Arts Plaza. Harumframt er at nevna t.d. Dawn's Peak. Býurin hevur sera nógvar matstovur, og tær borðreiða við mati úr øllum heiminum. Serliga ein av handilsmiðstøðunum, The Oaks Shopping Center, er risastór og kend um alt Suðurkalifornia.

Í 1964 var Thousand Oaks viðurkendur sum býur.

Bólkur:Býir í Kalifornia
Kenniorð

**Kenniorð** er lítið orð, sum verður brúkt saman við navnorði. 

## Føroyskt
Á føroyskum eru kenniorðini eru **ein**, **eitt**, **hin** og **hitt** (fyrr **hið**).

Kenniorðini bendast soleiðis:

Bólkur:Málfrøði